Αυτό το λήμμα αφορά τον ποδοσφαιριστή.  Για τον σκηνοθέτη, δείτε: Γιώργος Τζαβέλλας.  

Ο **Γιώργος Τζαβέλλας**  (Αθήνα, 26 Νοεμβρίου 1987) είναι Έλληνας διεθνής επαγγελματίας ποδοσφαιριστής, ο οποίος αγωνίζεται ως ακραίος (αριστερός) ή κεντρικός αμυντικός στον Ατρόμητο Αθηνών.

Συλλογική καριέρα
-----------------

Μεγάλωσε στον Βύρωνα και ξεκίνησε το ποδόσφαιρο στις μικρές ομάδες της τοπικής Δόξας, από όπου μετακινήθηκε στην Τερψιθέα στα 16 του χρόνια, με την οποία την περίοδο 2005–06 αγωνίστηκε στο πρωτάθλημα της Δ΄ Εθνικής. Λίγους μήνες αργότερα, τον Ιούνιο του 2006, συμμετείχε στην Α' Εθνική με τη νεοφώτιστη τότε Κέρκυρα.

Με την Κέρκυρα έκανε ντεμπούτο στις 10 Σεπτεμβρίου 2006, δυο μήνες πριν κλείσει τα 19 του χρόνια, στον εντός έδρας αγώνα με τη Λάρισα (0–0). Στο τέλος της περιόδου 2006–07 η Κέρκυρα υποβιβάστηκε στη Β΄ Εθνική και με το τέλος του πρωταθλήματος, ήρθε πρόταση μεταγραφής από την ΑΕΚ. Υπήρξε συμφωνία μεταξύ των δύο ομάδων αλλά χωρίς να επικυρωθεί ποτέ με συμβόλαιο.

Τον Ιανουάριο του 2008 έγινε η μεταγραφή του στον Πανιώνιο, έναντι 200.000 ευρώ, με τους «Κυανέρυθρους» να επενδύουν πάνω του ένα μέρος από τα χρήματα που πήραν την ίδια μεταγραφική περίοδο για την παραχώρηση του Νίκου Σπυρόπουλου στον Παναθηναϊκό. Στην ομάδα της Νέας Σμύρνης αγωνίστηκε 2,5 περιόδους, έχοντας 41 συμμετοχές και 2 τέρματα. Ειδικά την περίοδο 2009–10 ήταν αναντικατάστατος και αναδείχθηκε πρώτος παίκτης του πρωταθλήματος στις ασίστ.

Στις 4 Ιουνίου 2010 υπέγραψε τριετές συμβόλαιο με την Άιντραχτ Φραγκφούρτης και την περίοδο 2010–11 αγωνίστηκε στην Μπουντεσλίγκα, με την μεταγραφή του να κοστίζει 1,2 εκατομμύρια ευρώ. Ως παίκτης της Άιντραχτ είχε σκοράρει από απόσταση ρεκόρ για το γερμανικό πρωτάθλημα. Σε ένα παιχνίδι εναντίον της Σάλκε έβαλε γκολ από τα 73 μέτρα, με αντίπαλο τερματοφύλακα τον Μάνουελ Νόιερ.

Τον Ιανουάριο του 2012, παραχωρήθηκε ως δανεικός στη Μονακό, από την οποία αποκτήθηκε το καλοκαίρι του 2012 με μεταγραφή.

Στις 28 Αυγούστου 2013 έμεινε ελεύθερος από την ομάδα του Πριγκιπάτου και λίγες ημέρες αργότερα υπέγραψε στον ΠΑΟΚ, στον οποίο παρέμεινε μέχρι τον Ιανουάριο του 2017, συμπληρώνοντας 78 συμμετοχές πρωταθλήματος και 5 τέρματα.

Στις 21 Ιανουαρίου 2017, υπέγραψε συμβόλαιο συνεργασίας 2½ χρόνων με την τουρκική Αλάνιασπορ.

Στις 30 Ιουνίου του 2021 ο Γιώργος Τζαβέλλας επέστρεψε στο ελληνικό πρωτάθλημα για λογαριασμό της ΑΕΚ, βάζοντας την υπογραφή του σε διετές συμβόλαιο συνεργασίας.

Τον Ιούνιο του 2023, ανακοινώθηκε η απόκτηση του από την τουρκική Πέντικσπορ, επιστρέφοντας έτσι στο τουρκικό πρωτάθλημα. Παρόλα αυτά λίγο πριν το τέλος της μεταγραφικής περιόδου αποφάσισε να αποχωρήσει από την Τουρκία και να επιστρέψει στην Ελλάδα, υπογράφοντας συμβόλαιο με την ομάδα του Περιστερίου, τον Ατρόμητο.

Διεθνής καριέρα
---------------

Την περίοδο 2005–06, ως ποδοσφαιριστής της Τερψιθέας, κλήθηκε στην Εθνική Ελπίδων, λίγο πριν κλείσει τα 18 του χρόνια, με την οποία αγωνίστηκε συνολικά 8 φορές σημειώνοντας και ένα τέρμα.

Τον Νοέμβριο του 2009 κλήθηκε για πρώτη φορά στην Εθνική Ανδρών για τον επαναληπτικό αγώνα μπαράζ της Ελλάδας με την Ουκρανία, που διεξήχθη στις 18 Νοεμβρίου στο Ντόνετσκ, χωρίς να αγωνιστεί. Ο Ότο Ρεχάγκελ τον κάλεσε ξανά για τον φιλικό αγώνα προετοιμασίας με τη Σενεγάλη στις 3 Μαρτίου 2010 και συμμετείχε στην προετοιμασία για το Μουντιάλ 2010, αποκλείστηκε όμως από την τελική 23άδα που πήγε στη Νότια Αφρική.

Το ντεμπούτο του με την Ελλάδα πραγματοποιήθηκε τελικά με προπονητή τον Φερνάντο Σάντος στις 7 Σεπτεμβρίου 2010, στον εκτός έδρας αγώνα για τα προκριματικά του Euro 2012 με την Κροατία (0–0), στον οποίο υπήρξε από τους διακεκριμένους, ενώ έλαβε μέρος και στην τελική φάση της διοργάνωσης που διεξήχθη στα γήπεδα της Πολωνίας και της Ουκρανίας έχοντας συμμετοχή σε δύο αγώνες.

Υπήρξε μέλος της ελληνικής αποστολής που συμμετείχε στο Μουντιάλ του 2014 στη Βραζιλία.

Στις 17 Νοεμβρίου 2023 ο Τζαβέλλας πραγματοποίησε την τελευταία του εμφάνιση με την εθνική ομάδα στην φιλική αναμέτρηση εναντίον της Νέας Ζηλανδίας (νίκη 2-0), συμπληρώνοντας παράλληλα την 50η του συμμετοχή με την γαλανόλευκη.

Προσωπική ζωή
-------------

Το 2014 ξεκίνησε τη σχέση του με την Μις Ελλάς 2012, Αθηνά Πικράκη. Το ζευγάρι παντρεύτηκε στις 4 Αυγούστου 2018 στο Ηράκλειο Κρήτης και απέκτησε έναν γιο, τον Δημήτρη (γενν. 8 Οκτωβρίου 2018). Το 2022, ανακοινώθηκε ο χωρισμός του Τζαβέλλα από την Πικράκη αλλά και η σχέση του με την ηθοποιό-επιχειρηματία Βίκυ Κάβουρα.

Στατιστικά στοιχεία ανά περίοδο
-------------------------------

| Περίοδος | Σύλλογος | Συμμετοχές | Τέρματα |
| --- | --- | --- | --- |
| 2004–2005 |  Δόξα Βύρωνα | Β' Ε.Π.Σ.Α. |  |
| 2005–2006 |  Α.Ο. Τερψιθέας | Δ΄ Εθνική |  |
| 2006–2008 |  Κέρκυρα | 23 | 2 |
| 2008–2010 |  Πανιώνιος | 45 | 2 |
| 2010–2012 |  Άιντραχτ Φραγκφούρτης | 27 | 1 |
| 2011–2013 |  Μονακό | 38 | 3 |
| 2013–2017 |  ΠΑΟΚ | 78 | 5 |
| 2017–2021 |  Αλάνιασπορ | 124 | 5 |
| 2021–2023 |  ΑΕΚ | 41 | 2 |
| 2023 |  Πέντικσπορ | 1 | 0 |
| 2023– |  Ατρόμητος | 0 | 0 |
| Περίοδος | Εθνική ομάδα | Συμμετοχές | Τέρματα |
| 2006–2007 | Ελλάδα Ελλάδα Ελπίδων | 8 | 1 |
| 2010– | Ελλάδα Ελλάδα Ανδρών | 49 | 3 |

*Μέχρι 11 Σεπτεμβρίου 2023*

Διακρίσεις
----------

**ΑΕΚ**

* Πρωτάθλημα Ελλάδας: 2022-23
* Κύπελλο Ελλάδας: 2022-23

Παραπομπές
----------

1. ↑  Η μεταγραφή στην Άιντραχτ. pgss.gr[*νεκρός σύνδεσμος*]
2. ↑  «Euro 2012: Το απίστευτο γκολ του Τζαβέλλα στον Νόιερ». *inewsgr.com*. Ανακτήθηκε στις 23 Μαρτίου 2022. [*νεκρός σύνδεσμος*]
3. ↑  Επέστρεψε στη Μονακό ο Τζαβέλλας, www.sport24.gr
4. ↑  «Υπέγραψε στον ΠΑΟΚ ο Τζαβέλλας, www.sport24.gr». Αρχειοθετήθηκε από το πρωτότυπο στις 21 Δεκεμβρίου 2014. Ανακτήθηκε στις 22 Δεκεμβρίου 2014.
5. ↑  Τέλος ο Τζαβέλλας από ΠΑΟΚ, www.sport-fm.gr
6. ↑  Υπέγραψε στην Αλάνια σπορ ο Τζαβέλλας, www.sport-fm.gr
7. ↑  «ΑΕΚ: Δικός της επίσημα ο Τζαβέλλας». *agones.gr*. Ανακτήθηκε στις 30 Ιουνίου 2021.
8. ↑  «Η Πεντίκισπορ «ανακοίνωσε» τον Τζαβέλλα και επισημοποίησε το ενδιαφέρον της για τον Πέλκα | Gazzetta». *www.gazzetta.gr*. Ανακτήθηκε στις 27 Ιουνίου 2023.
9. ↑  «Επίσημο: Στον Ατρόμητο ο Τζαβέλλας». *agones.gr*. Ανακτήθηκε στις 14 Σεπτεμβρίου 2023.
10. ↑  «Τζαβέλλας: το παιδί από τον Βύρωνα». *www.gazzetta.gr*. 5 Απριλίου 2014. Ανακτήθηκε στις 2 Ιουλίου 2021.
11. ↑  Η 23άδα του Μουντιάλ, www.gazzetta.gr
12. ↑  «Γιώργος Τζαβέλλας – Αθηνά Πικράκη: Παντρεύτηκαν με πολιτικό γάμο λίγο πριν γίνουν για πρώτη φορά γονείς! [pics]». *TLIFE*. 5 Αυγούστου 2018. Ανακτήθηκε στις 23 Ιανουαρίου 2022.
13. ↑  Team, Gossip-tv (9 Οκτωβρίου 2018). «Αθηνά Πικράκη: Η φωτο μέσα από το μαιευτήριο και το πρώτο μήνυμα μετά τη γέννηση του γιου της». *Gossip-tv.gr*. Ανακτήθηκε στις 23 Ιανουαρίου 2022.
14. ↑  «Γενέθλια για την Βίκυ Κάβουρα: Το ταξίδι με τον Γιώργο Τζαβέλλα και η τούρτα που έσβησε | NEWS». *fthis.gr*. Ανακτήθηκε στις 27 Ιουνίου 2023.
15. ↑  epitro (2 Δεκεμβρίου 2022). «Βίκυ Κάβουρα: Αυτός είναι ο ποδοσφαιριστής με τον οποίο βγαίνει εδώ και 2 μήνες». *Tromaktiko.gr*. Ανακτήθηκε στις 27 Ιουνίου 2023.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιώργος Τζαβέλλας (ποδοσφαιριστής)** |

* Ο Γιώργος Τζαβέλλας στο soccerway
* Η καριέρα του Γιώργου Τζαβέλλα στο national-football-teams.com
* Το προφίλ του Γιώργου Τζαβέλλα στο www.epo.gr
* Στατιστικά περιόδου 2009–10 galanissportsdata.com
* Το προφίλ του Γιώργου Τζαβέλλα στο transfermarkt

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Ευρωπαϊκό Πρωτάθλημα 2012** |
| --- |
|  |
|  | 
**1** Χαλκιάς  · **2** Μανιάτης  · **3** Τζαβέλλας  · **4** Μαλεζάς  · **5** Κ.Παπαδόπουλος  · **6** Μάκος  · **7** Σαμαράς  · **8** A.Παπαδόπουλος  · **9** Λυμπερόπουλος  · **10** Καραγκούνης αρχηγός · **11** Μήτρογλου  · **12** Τζόρβας  · **13** Σηφάκης  · **14** Σαλπιγγίδης  · **15** Τοροσίδης  · **16** Φωτάκης  · **17** Γκέκας  · **18** Νίνης  · **19** Παπασταθόπουλος  · **20** Χολέβας  · **21** Κατσουράνης  · **22** Φορτούνης  · **23** Φετφατζίδης  · **C** Σάντος |

 |

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Εθνική Ελλάδος – [[[Παγκόσμιο Κύπελλο Ποδοσφαίρου 2014|Μουντιάλ 2014]] |
| --- |
|  |
|  | 
* 1 Καρνέζης
* 2 Μανιάτης
* 3 Τζαβέλλας
* 4 Μανωλάς
* 5 Μόρας
* 6 Τζιόλης
* 7 Σαμαράς
* 8 Κονέ
* 9 Μήτρογλου
* 10 Καραγκούνης (c)
* 11 Βύντρα
* 12 Γλύκος
* 13 Καπίνο
* 14 Σαλπιγγίδης
* 15 Τοροσίδης
* 16 Χριστοδουλόπουλος
* 17 Γκέκας
* 18 Φετφατζίδης
* 19 Παπασταθόπουλος
* 20 Χολέμπας
* 21 Κατσουράνης
* 22 Σάμαρης
* 23 Ταχτσίδης
 |
|  |
| 
Προπονητής: Φερνάντο Σάντος– Όμιλος: Όμιλος Γ΄ |

 |